24.2.2022.
HR
Službeni list Europske unije
L 45/1463 KOMISIJA PILOT-PROJEKTI
POGLAVLJE PP 07 — ULAGANJA U LJUDE, SOCIJALNU KOHEZIJU I VRIJEDNOSTI (nastavak) PP 07 21
(nastavak)
PP 07 21 07
(nastavak) — poduprijeti osnaživanje, posebno strategijama poduzetništva i ponovnom uspostavom osjećaja dostojanstva i djelovanja subjekta, u cilju nadilaženja socijalne izolacije koja proizlazi iz dugoročnog siromaštva.
Uporaba financijske uključenosti kako bi se Romima omogućio pristup osnovnim i ključnim uslugama jednako je važna sastavnica uključivanja Roma kao i zapošljavanje, stanovanje, zdravstvo ili obrazovanje.
Kućanstva koja mogu pristupiti osnovnim financijskim uslugama i razumjeti ih, ali i voditi štedni račun vjerojatno će produktivnije koristiti socijalne naknade.
Oblikovatelji politika u suradnji s vodstvom projekta mogu povezati financijsku uključenost i potporu pojedinačnom razvoju i razvoju poduzeća s rezultatima ljudskog razvoja.
O pilot-projektu:
Cilj je pilot-projekta, uz poštovanje nadležnosti i odgovornosti država članica u definiranju i organiziranju njihovih sustava socijalne zaštite, uključujući način raspodjele naknada, ispitati alternativni mehanizam isplate socijalnih naknada, koji bi se isplaćivao tjedno na temelju e-platnih kartica (isplaćivao), u kombinaciji sa stalnim osnaživanjem putem poduzetništva i podučavanja za vlastiti razvoj te osposobljavanjem u području financijske pismenosti.
Program BIG predviđen je kao kombinacija postojećih socijalnih naknada, s naknadama za pokrivanje troškova povezanih sa sudjelovanjem u aktivnostima izgradnje kapaciteta i poticajima korisnicima za postizanje ciljeva utvrđenih u njihovu pojedinačnom/obiteljskom akcijskom planu.
Kombinirat će se s mjerama kojima se pomaže u izgradnji kapaciteta pojedinaca za (re)integraciju na tržištu rada i u društvu.
To bi moglo poslužiti kao stepenica koja bi pojedincima i obiteljima omogućila da ponovno nađu svoju sposobnost za djelovanje i postupno izađu iz začaranog kruga siromaštva.
Pilot-projekt će se izravno podupirati eksperimentiranje u području politika ispitivanjem alternativnog pristupa razumijevanju i rješavanju problema siromaštva: — sigurnost – život s oskudicom i manjkom stvara psihološki pritisak i ograničava mentalnu širinu osoba koje žive u oskudici, čime ih se sprečava da dugoročno planiraju ili donose bolje odluke; — širi raspon imovine – naglašavajući siromaštvo kao više od distribucijskog (manjak novca) ili materijalnog pitanja, imajući u vidu vezu sa socijalnom izolacijom i pristupom širokoj lepezi „imovine” (stvari, vještine, socijalni odnosi i građanstvo) kako bi se kućanstvima omogućilo da provode nove i održivije strategije za život; — ulaganje u ljude kao alternativni pristup za pružanje pomoći, koji u osnovi služi kao „poduzetnički kapital za ljude” te predstavlja novi način za ulaganje u ljudske kapacitete (baš kao što činimo za poduzeća) i probijanje sociokulturnih okruženja.
Kad je riječ o prvom problemu, eksperimentiranje u području politike naglašeno je u višedržavnim istraživanjima koja pokazuju da siromašne osobe koje primaju bezuvjetnu socijalnu pomoć ne troše novac na želje, već na potrebe.
Kad je riječ o drugom problemu, takvim će se ulaganjima pomoći korisnicima socijalnih naknada, posebno ranjivim i socijalno isključenim zajednicama, da zadrže različite strategije za život kako bi izašli iz začaranog kruga siromaštva i zaduženosti.
Stvorit će se i uvjeti za gospodarski razvoj i poboljšanje životnog standarda najsiromašnijih.